Hoitotarvikejakelu uudistuu – 5.5. alkaen hoitotarviketilaukset tulee tehdä joko Oma Ekhvassa tai puhelimitse

Etelä-Karjalan hyvinvointialueen hoitotarvikejakelu uudistuu 5.5.2025 alkaen. Jatkossa hoitotarviketilaukset tulee tehdä joko digitaalisesti Oma Ekhvan kautta tai puhelimitse.

Hoitotarvikkeiden tilaaminen edellyttää voimassa olevaa hoitavan lääkärin tai hoitajan lähetettä hoitotarvikkeiden tarpeesta. Tilauksen voi tehdä itselleen tai toisen henkilön puolesta. Hoitotarviketilaus tulee tehdä vähintään kaksi (2) viikkoa ennen kuin hoitotarvikkeet loppuvat.

Tilaaja saa viestin, kun tilatut tuotteet ovat saapuneet noudettavaksi ja tuotteet noudetaan saadun numerotunnuksen perusteella sovitun hyvinvointiaseman hoitotarvikejakelukaapista hyvinvointiaseman aukioloaikana.

Näin teet hoitotarviketilauksen digitaalisesti Oma Ekhvan kautta

Oma Ekhvan käyttö ja hoitotarviketilauksen teko verkkoselaimen kautta

Klikkaa www.ekhva.fi-verkkopalvelun etusivulla olevaa ”Kirjaudu Oma Ekhvaan” -painiketta. Tässä myös suora linkki Oma Ekhvaan.

Jos haluat asioida tunnistautuneena, tunnistaudu verkkopankin tunnuksilla tai mobiilivarmenteella. Jos haluat asioida tunnistautumattomana ja käyttää rajatusti palveluitamme, valitse asiointi tunnistautumattomana.

Hyväksy tietosuojaseloste ja käyttöehdot.

Hyväksy ilmoitukset tai ohita ne. Huom. Suosittelemme ilmoitusten hyväksymistä, jotta saat tiedon Oma Ekhvaan saapuneista viesteistä.

Näin löydät Oma Ekhvasta hoitotarviketilauksen lomakkeen:

Kirjaudu Oma Ekhvaan joko tunnistautuneena tai tunnistautumattomana --> Lomakkeet --> Hoitotarviketilaus.

Oma Ekhvan käyttö ja hoitotarviketilauksen teko mobiilisovelluksen kautta

Lataa Oma Ekhva -mobiilisovellus puhelimeesi Google Playsta tai App Storesta.

Mobiilisovelluksessa voit asioida vain vahvasti tunnistautuneena, tunnistaudu verkkopankkitunnuksilla tai mobiilivarmenteella.

Hyväksy tietosuojaseloste ja käyttöehdot.

Luo kirjautumiseen PIN-koodi tai hyväksy sormenjälkitunnistus.

Tarkista puhelimen asetuksista Oma Ekhva sovelluksen ilmoitus-, ääni- ja kamera-asetukset. Huom. Suosittelemme ilmoitusten hyväksymistä, jotta saat tiedon Oma Ekhvaan saapuneista viesteistä.

Näin löydät hoitotarviketilauksen lomakkeen Oma Ekhvan mobiilisovelluksesta:

Kirjaudu Oma Ekhvaan tunnistautuneena --> Täytä lomake -painike--> Hoitotarviketilaus.

Oma Ekhvan kautta tilatut hoitotarvikkeet

Hoitotarviketilaus toimitetaan viimeistään kahden (2) viikon kuluttua jättämästäsi tilauksesta, ja hoitotarvikkeet toimitetaan haluamallesi hyvinvointiasemalle hoitotarvikejakelukaappiin (Sammonlahden hyvinvointiasemalla ei ole hoitotarvikejakelua).

Huomioi oma tarpeesi ja tee tilaus vähintään kaksi (2) viikkoa ennen kuin hoitotarvikkeet loppuvat.

Kun hoitotarvikkeet ovat noudettavissa, laitamme viestin Oma Ekhvaan niiden hakemisesta ID-numerolla hyvinvointiaseman noutokaapista.

Näin teet hoitotarviketilauksen puhelimitse

Voit jättää soittopyynnön arkipäivisin maanantaista torstaihin numeroon 05 352 2072. Kuuntele tiedote loppuun saakka ja jätä soittopyyntö ohjeen mukaan.

Hoitotarvikejakelusta soitetaan sinulle kolmen (3) arkipäivän kuluessa soittopyynnön jättämisestä.

Hoitotarviketilaus toimitetaan viimeistään kahden (2) viikon kuluttua jättämästäsi soittopyynnöstä, ja hoitotarvikkeet toimitetaan haluamallesi hyvinvointiasemalle hoitotarvikejakelukaappiin (Sammonlahden hyvinvointiasemalla ei ole hoitotarvikejakelua).

Huomioi oma tarpeesi ja tee tilaus vähintään kaksi (2) viikkoa ennen kuin hoitotarvikkeet loppuvat.

Kun hoitotarvikkeet ovat noudettavissa, laitamme tekstiviestin niiden hakemisesta ID-numerolla hyvinvointiaseman noutokaapista.

Oma Ekhvan kehittämistyö on osa Sosiaali- ja terveysministeriön koordinoimaa, EU:n kertaluonteisella elpymisvälineellä (Next Generation EU) rahoitettavaa Suomen kestävän kasvun ohjelmaa.

Lisätietoja:

Eija-Liisa Vikström, palvelupäällikkö, puh. 040 670 6241, eija-liisa.vikstrom@ekhva.fi