Hoitotarvikkeiden toimituksissa voi esiintyä viivästyksiä

Etelä-Karjalan hyvinvointialueen hoitotarvikepalvelun tavarantoimittajat ovat ilmoittaneet toimitusketjujen hidastumisesta. Tämä voi vaikuttaa tilausten toimittamisnopeuteen hoitotarvikepalvelun asiakkaille. Viivästykset aiheutuvat maailmalla vallitsevasta poliittisesta tilanteesta, joka vaikuttaa myös hoitotarvikkeiden saatavuuteen.

Tilattujen tuotteiden toimitus saattaa viivästyä normaalista kahden viikon toimitusajasta.
Hoitotarvikepalvelusta vastaava palveluesihenkilö Enni Tolonen kertoo, että tilattuja tuotteita saatetaan korvata vastaavilla tuotteilla, jos niillä on parempi saatavuus.
– Olemme varautuneet tilanteeseen, mutta haasteita toimituksissa voi esiintyä, kertoo Tolonen.

Tilaa tuotteet ajoissa

Tässä tilanteessa on erityisen tärkeää tilata tuotteet hyvissä ajoin. Uuden hoitotarviketilauksen voi tehdä jo silloin, kun tuotetta on jäljellä noin kahden viikon tarpeeseen.

Tilauksen saapumista voi odottaa rauhassa – hoitotarvikepalveluun ei tarvitse olla yhteydessä

Hoitotarvikepalvelu valmistelee asiakkaan tilauksen heti kun tavarantoimittajilta on saapunut tarvittavia tuotteita. Asiakkaalle ilmoitetaan, kun tilaus on valmiina ja noudettavissa hoitotarvikkeiden noutokaapeista.

Katso tästä linkistä hoitotarvikkeiden tilausohje